etadvaí devā́ etā íṣṭakā nā́mabhirúpāhvayanti yáthā-yathainā etádācákṣate tā́ enānabhyupā́vartantā́tha lokampr̥ṇā́ eva párācyastasthuráhitanāmnyo nimémihatyastā́ virā́jo nā́mākurvata tā́ enānabhyupāvartanta tásmāddáśa-daśéṣṭakā upadhā́ya lokampr̥ṇáyābhímantrayate tádenā virā́vaḥ kurute dáśākṣarā hí virā́ṭ kāmadúdhā ákṣīyamāṇā íti tádenāḥ kāmadúdhā ákṣīyamāṇāḥ kurute